ไฟแนนซ์ทูเดย์
โดย...นายเซเว่น
29 ต.ค. 2565

โดย...นายเซเว่น
...อภิศักดิ์ ตันติวรวงศ์ รมว.คลัง สั่งสั้นๆ กับกรมศุลกากร เรื่องการเก็บภาษีนำเข้าจากรถเมล์เอ็นจีวีที่มีปัญหาในขณะนี้ ว่า หน่วยงานอื่นตัดสินใจอย่างไรเรื่องของหน่วยเขา แต่หน่วยงานของกระทรวงการคลังโดยเฉพาะกรมศุลกากรทำให้ถูกแล้วกัน ขีดเส้นใต้ทำให้ถูกแล้วกัน
...เรื่องรถเมล์เอ็นจีวี ยังส่งผลกระทบชิ่งมาถึงสำนักงานคณะกรรมการนโยบายรัฐวิสาหกิจ (สคร.) ที่กำกับดูแลการดำเนินงานของรัฐวิสาหกิจ ซึ่งเรื่องธรรมาภิบาลเป็นเรื่องที่มีความสำคัญ และโครงการนี้ก็ผ่านกระบวนการทำสัญญาคุณธรรม ยังปรากฏว่ามีกระบวนการที่ไม่ชอบมาพากลเช่นนี้ ส่งผลให้สะเทือนธรรมาภิบาลทั้งรัฐวิสาหกิจที่ดำเนินการเรื่องนี้ รวมถึง สคร.ที่เป็นหน่วยงานกำกับอย่างหลีกเลี่ยงไม่ได้
...ต้องจับตาต่อไปว่า สุทธิรัตน์ รัตนโชติ อธิบดีกรมบัญชีกลาง ที่เป็นกรรมการองค์การขนส่งมวลชนกรุงเทพ (ขสมก.) ในฐานะผู้แทนกระทรวงการคลัง จะดำเนินการตัดสินใจอย่างไรในเรื่องนี้เพื่อให้เป็นบรรทัดฐานในการมีธรรมาภิบาลขององค์กรอย่างแท้จริง ไม่ใช่เรื่องที่พูดกันสร้างภาพให้ดูดี แต่ปฏิบัติไม่ได้จริง